jkorsvik/nowiki_second_scrape_merged huggingface dataset:
Blame It on Lisa

«Blame It on Lisa» er en episode i den animerte TV-serien The Simpsons. Episoden er fra sesong 13 og er en parodi på filmen Blame it on Rio.
«Blame it on Lisa» handler om familien Simpson som drar til Brasil for å lete etter Lisas fadderbarn.


== Handling ==
Familien har fått en telefonregning på 400 dollar. Hverken Homer, Marge eller Bart har ringt for 400 dollar, så de nekter å betale. Etter en stund med telefonsvarer som omtaler familien som snusker og liknende, får Homer nok. Han bestemmer seg for å ødelegge telefonledningen. Det går imidlertid dårlig, han får elektrisk støt.
Lisa legger en plan for å redde Ronaldo, fadderbarnet. Homer konkluderer: «The Simpsons are going to Brazil!».
Mens familien er på flyet til Brasil, har Bart allerede lært seg spansk. Når han imidlertid får vite at de snakker portugisisk, banner han på portugisisk. Homer sier det er nytteløst og ber Bart glemme alt. Bart slår seg selv i hodet og glemmer alt. Dette vitner også om familiens enorme språkkunnskaper. Marge snakker blant annet flytende fransk.
Når familien er framme, bærer Brasil preg av samba, slum og aper overalt. Veien til hotellet danses og familien er ruset på samba. Lisa minner familien på at de er her for Ronaldos skyld, og at de må fortsette å lete etter ham. De drar til Ronaldos barnehjem for å finne ham. Nonnen svarer at de ikke har sett ham, og at de tenner et lys hver dag. På spørsmål om de virkelig har lett etter ham, svarer hun raskt nei. Homer forsøker å hoppe på nonnen og ber henne om å fly ham over byen, men nonnen sier hun ikke kan, og bekrefter at hun har for mye «junk in the truck» (fett på kroppen).
Familien deler seg, og Homer og Bart hopper inn i en drosje. Sjåføren snudde så seg og beklaget, men «dette er en kidnapping». Homer klarer ikke ta det hele seriøst og roper jublende ut: «Betyr det at jeg ikke trenger betale for turen? Who-hoo!» Imens har allerede Bart sneket seg ut av drosjen og det skulle vise seg at Homer og kidnapperne skulle få det riktig hyggelig sammen.
Resten av familien surrer rundt i Rio de Janeiro. Triste som de er når både Homer og Ronaldo er borte, blir de allikevel revet med av musikken. De finner ut av det er karneval. Gaten blir omringet av dansende parader. I en pelikan er Ronaldo, han oppdager Lisa og stopper og hilser på dem.
Ronaldo er blitt rik og betaler gjerne kravet til Homers kidnappere. På slutten av episoden blir familien forent, Ronaldo har det bra og det hele ender godt.


== Brasils reaksjon ==
Allerede før episoden ble vist i Brasil, reagerte Rios turistkontor på hvordan byen var framstilt med aper overalt, kriminalitet, slummen og kidnappinger. Produsenten, James L. Brooks, beklaget og sa at Homer gjerne kunne invitere Brasils daværende president, Fernando Henrique Cardoso, til Celebrity Boxing, et amerikansk TV-program hvor kjendiser bokser mot hverandre. Mauricio Ricardo, leder av et brasiliansk humornettsted, foreslo at Simpsons kunne vise det virkelige Brasil: Giftige mygg i stedet for aper, bevæpnede banditter i stedet for pirattaxi o.l. Episoden forble uforandret.
Mashonaland Central

Mashonaland Central er en provins i Zimbabwe. Den har et areal på 28 347 km² og en befolkning på 998 265 (2002), noe som utgjør 8,5% av befolkningen i Zimbabwe. Bindura er provinsens hovedstad. I regntiden 2002/03 ble området herjet av flom i likhet med flere andre provinser i Zimbabwe.
Provinsen er delt opp i syv distrikter:

Bindura
Centenary
Guruve
Mt Darwin
Rushinga
Shamva
Mazowe
Rune Wiken

Rune Wiken (født 29. oktober 1980 i Haugesund, Norge) er en norsk fotballspiller.
Rune Wiken er en hurtig og duellsterk spiller, og er god til å utfordre én mot én.
Fotballkarrieren startet på Avaldsnes, hvor han som 16-åring spilte fem kamper og scoret to mål, før han ble innlemmet i FK Haugesunds juniorlag.
I august 2006 valgte Wiken å trappe ned med fotballen grunnet skader, og forlot dermed klubben for tredje gang. Sett bortifra ett års pause fra fotballen, samt et kort opphold i Lillestrøm, er han sammen med Jostein Grindhaug og Arild Andersen, den som hadde vært lengst i klubben. Han har dermed "overlevd" fem trenerskifter i FK Haugesund.
Meritter: 4 U18- og 4 U21-landskamper for Norge. 
Et av høydepunktene i karrieren for Wiken, var da han bar kapteinsbindet for Norge mot Finland på U21-landslaget. Utligningsmålet mot Viking i cupen på Stavanger stadion i august 2003, en kamp FKH senere vant, er et annet stort øyeblikk.


== Referanser ==


== Eksterne lenker ==
(en) Rune Wiken – Transfermarkt 
(no) Rune Wiken – Norges Fotballforbund 
(en) Rune Wiken – FBref
Masvingo (provins)

Masvingo er en provins i Zimbabwe. Den har et areal på 56 566 km² og en befolkning på rundt 1,3 millioner innbyggere (2002). Masvingo (tidligere Fort Victoria) er provinsens hovedstad. Byen ble grunnlagt i 1890 og var den første store bosetningen som ble etablert av pioneer–kolonnen til BSAC som gjør den til den eldste byen i Zimbabwe. Den ble kalt Fort Victoria etter dronning Victoria.
Provinsen er stort sett befolket av medlemmer av karanga-stammen som er medlemmer av den shona-språklige gruppen av stammer som også inkluderer zezuru, manyika og ndau.
Provinsen Masvingo, som før 1982 het Victoria, er i den tørrere lavveld-området sør i Zimbabwe. Grensene ble noe forandret i 1980-årene. Fra de hvite bosetterne slo seg ned her til 2000 ble det meste av området her brukt til kvegdrift. Det er gruvedrift her og sukker blir dyrket (vannet fra Muturikwi-innsjøen). Med landreformene på begynnelsen av det 21. århundre har kvegdriften i stor skala og blandede gårdsbruk blitt redistribuert til små gårdsbruk.
Øst i provinsen, langs grensen til Mosambik, ligger Gonarezhou National Park, del av Gaza, Kruger og Gonarezhou Transfrontier National Park området.
Provinsens administrative distrikter er Bikita, Chivi, Zaka og Masvingo i midten; Gutu i nord, og Mwenezi og Chiredzi i henholdsis sør og øst.
Matabeleland South

Matabeleland South er en provins i Zimbabwe. Den har et areal på 54 172 km² og en befolkning på rundt 650 000 (2002). Gwanda er provinsens hovedstad.
Befolkningen er i stor grad tilhørende ndebelene, noe provinsnavnet gjenspeiler.
Matabeleland North

Matabeleland North er en provins i Zimbabwe. Den har et areal på 75 025 km² og en befolkning på rundt 700 000 innbyggere (2002). Lupane er provinsens hovedstad.
Victoriafallene ligger ved Zambezi-elven, som utgjør den nordlige grensen av provinsen. Hwange nasjonalpark ligger også her. Hwange (by) og Victoria Falls er de eneste andre byene i provinsen. 
Provinsen er delt opp i følgende distrikter:

Binga, Dete, Lupane, Tsholotsho, NkayiBefolkningen er i stor grad tilhørende ndebelene, noe provinsnavnet gjenspeiler.
Spiral

Spiral er en kurve som går ut ifra et punkt på midten og deretter går rundt seg selv mange ganger.
Begrepene spiral og heliks (skruelinje) blir ofte forvekslet; mens en spiral er 2-dimensjonal, er en heliks 3-dimensjonal.
En arkimedisk spiral har samme avstand mellom hver omdreining, mens en logaritmisk spiral utvider seg for hver omdreining.


== Todimensjonale spiraler ==
En todimensjonal spiral kan beskrives ved hjelp av polare koordinater ved å la radius r være en kontinuerlig monotonisk funksjon av θ.
Noen todimensjonale spiraler:

Arkimedisk spiral: r = a + bθ
Eulers spiral, eller klotoide
Fermats spiral: r = θ1/2
Hyperbolisk spiral: r = a/θ
Lituus: r = 1/θ1/2
Logarithmisk spiral: r = abθ; tilnærminger til denne er funnet i  naturen.
Fibonacci spiral og gyllen spiral: Spesialtilfeller av logaritmisk spiral.


== Tredimensjonale spiraler ==
Som ved todimensjonale spiraler, er r en kontinuerlig funksjon av θ. I tillegg har tredimensjonale spiraler en variabel h, høyde. Den er også en kontinuerlig funksjon av θ.


== Kuleformede spiraler ==
En kuleformet spiral (loksodrom) er en kurve på en kule som går i sirkelform fra pol til pol.
Jon Lech Johansen

Jon Lech Johansen (født 18. november 1983 i Harstad), også kjent som «DVD-Jon», er en norsk programvareutvikler. Han er særlig kjent for å ha bidratt til DeCSS, et program som omgår den såkalte «kopisperren» på DVD-plater og derved gir mulighet til å spille disse av på flere typer DVD-spillere og datamaskiner. 
I januar 2000, da Johansen var 16 år, ble hjemmet hans ransaket av Økokrim etter anmeldelse fra amerikanske filmselskap. I etterkant ble han tiltalt for å ha bidratt å omgå kopisperrer for DVD-filmer. Justisminister Hanne Harlem uttalte seg om saken før den kom opp for retten, og uttalte at «Noen synes kanskje dette er tøft, kult og sånt, men dette er en virksomhet som er helt ødeleggende for næringslivet». Saken kom opp for retten i desember 2002. Aktor Inger Marie Sunde endret tiltalen tre ganger underveis i rettssaken.. Johansen ble frifunnet av Oslo tingrett, men Økokrim anket dommen. 22. desember 2003 ble han på nytt frikjent av Borgarting lagmannsrett på alle punkter. Økokrim anket ikke denne dommen.Johansen lanserte i 2003 programmet QTFairUse, som åpner sperren på Apples iTunes' AAC-filer. Han har også bidratt som utvikler til medieavspilleren VLC Player fra Videolan og til medieapplikasjonen doubleTwist.


== Referanser ==


== Eksterne lenker ==
Hjemmeside
Frikjennelsen Oslo tingrett 22. desember 2003
Johan B. Holte

Johan B. Holte (født 19. februar 1915 på Notodden, død 1. april 2002) var en norsk næringslivsleder. Han var generaldirektør i Norsk Hydro fra 1967 til 1977.
Holte ble sivilingeniør i kjemi ved Norges tekniske høgskole i Trondheim 1938 og arbeidet blant annet som laboratoriesjef i A/S Freia.
Fra 1948 var Holte ansatt i Norsk Hydro, først som sjef for kjemisk avdeling ved Notodden Salpeterfabrikker og fra 1957 til 1966 som direktør for Forskningsetaten i selskapet. Fra 1964 til 1966 var han også assisterende generaldirektør.
1. januar 1967 tiltrådte Holte som generaldirektør i Norsk Hydro, en stilling han hadde fram til 1. november 1977. Deretter var han selskapets styreformann fram til 1985, før han rundet av sitt mangeårige virke for Hydro som spesialrådgiver for generaldirektøren. I tillegg ivaretok han en rekke styreverv på selskapets vegne.
Johan B. Holte var gift med kunstneren Eva B. Holte (1922-1993) fra 1944.
Holte ledet Norsk Hydro gjennom en meget ekspansiv periode og er blitt betegnet som det moderne Hydros grunnlegger.For sin innsats for norsk industri ble Holte tildelt en rekke utmerkelser. Han ble ridder av St. Olavs Orden i 1972 og fikk kommandørkorset av St. Olavs Orden i 1976.
Holte utdelte et gaveprofessorat til Norges teknisk-naturvitenskapelige universitet i sosialantropologi etter at Universitetet i Oslo hadde takket nei til et foreslått gaveprofessorat i parapsykologi. I dag er Carla Dahl-Jørgensen tilsatt i stillingen.
Professor Jan Brøgger, som var Holtes mangeårige venn, har skrevet hans biografi "Jordnær og visjonær – Johan B. Holte og Norsk Hydro" utgitt av Kagge Forlag.


== Referanser ==


== Litteratur ==
2005 Jordnær og visjonær. Johan B. Holte og Norsk Hydro
Stoplesteinan

Stoplesteinan (også kjent som Stoplesteinane) er en steinsetting i Eigersund kommune, Rogaland. Steinsettingen består av 16 reiste steiner, og diameteren er ca. 21 meter. Noen av steinblokkene er opp til 1,20 meter høye. Navnet kommer trolig fra ordet stopla, som kan bety oppstable eller opplegge. Stoplesteinan er anlagt i den nordvestre enden av St. Olafs vei, en cirka 15 kilometer lang geologisk formasjon mellom Egersund og Sokndal, hvor en gang av mykere bergarter går gjennom anortositt-feltet i Dalane. De myke bergartene har langs denne geologiske formasjonen forvitret raskere, og St. Olafs vei avtegner seg derfor som ei grønn stripe i vegetasjonen. På begynnelsen av 2000-tallet ble det også satt opp et informasjonsskilt 10–20 meter sydøst nedenfor steinsirkelen med støtte fra EUs regionale utviklingsfond, INTERREG IIC-programmet for Nordsjøen.


== Opphav og teorier ==
Det er ukjent hvordan og hvorfor steinsirkelen har blitt satt opp. Ifølge muntlig tradisjon er steinsirkelen et gammelt tingsted fra vikingtiden, og skulle da skrive seg fra perioden 800–1000 e.Kr. En annen teori, som arkeologer går ut fra, er at det dreier seg om et gravminne. Tilsvarende steinsettinger finnes flere andre steder i Norge og Nord-Europa. Noen av dem er utgravd, og man har funnet at de er graver fra slutten av bronsealderen og fram til slutten av eldre jernalder, altså mellom 500 f.Kr. og 600 e.Kr. Om dette også er tilfelle for Stoplesteinan, vet man ikke sikkert, men det er heller ikke utenkelig at et gravminne fra eldre del av jernalderen også kan ha blitt brukt som tingsted i vikingtiden. En utgraving på 1930-tallet fant at bakken i sirkelens midtdel er steinlagt. Under den samme utgravingen fant man også spor etter forbrent materiale. Snorre sier i «Heimskringla» at «Hin fyrsta öld er kölluð brunaöld; þá skyldi brenna alla dauða menn ok reisa eptir bautasteina.» (Den første tiden kaller de brenn-alderen; da skulle en brenne alle døde menn og reise bautasteiner etter dem.) Ser man det forbrente materialet og steinringen i sammenheng med Snorres tekst, forsterkes den siste teorien om gravsted.
Hvorfor Stoplesteinan er anlagt der de ligger, vet man ikke. Stedet er tilfeldigvis den ene enden av den geologiske formasjonen St. Olafs vei, uten at man vet om dette kan være årsaken til at stedet ble valgt.


== Se også ==
Steinsetting


== Eksterne lenker ==
«Stoplesteinan». Kulturminnesøk. Riksantikvaren – Direktoratet for kulturminneforvaltning. 
«Stoplesteinane på Skårabrekka». Fornminner.no. Arkivert fra originalen 21. august 2016. Besøkt 11. juni 2018.
Aasen (band)

Aasen var et band som ble etablert i forbindelse med 100-årsmarkeringen av Ivar Aasens død i 1996. Det besto av Aslag Guttormsgaard på sang og gitar, Egil Hegerberg på bass, Lars Lønning på gitar og Per Bertrand Aanonsen på trommer, og var en del av kunstnerkollektivet Duplex. Bandet ga ut Jubileumsplate for Ivar Aasen og deltok på flere samlinger før de la inn årene i 2000. Med unntak av sangen «Info om Aasen», som var en leksikontekst om Aasens liv, besto bandets tekster utelukkende av diktning av Aasen. Musikalsk fremstilte de seg som et heavy-band, men de hadde flere sanger som grenset opp mot både jazz og visesang.


== Eksterne lenker ==
(en) Aasen på Discogs 
(en) Aasen på MusicBrainz
Lobengula

Lobengula Kumalo (født 1833, død 23. januar 1894) var den andre og siste kongen til matabelene, nå kjent som ndebelene. 
Han ble konge da hans far Mzilikazi døde i 1868.
Han styrte landet sitt godt i mange år, men til slutt ble han lurt, og presset til å overlate makten til briten Cecil Rhodes.


== Referanser ==
Meghalaya

Meghalaya (hindi: मेघालय) er en delstat i det nordøstlige India. Delstaten grenser i nord mot Assam, og mot Bangladesh i syd.
Hovedstad er Shillong.


== Referanser ==


== Eksterne lenker ==
Offisielt nettsted 
(en) Meghalaya – kategori av bilder, video eller lyd på Commons
Bihar

Bihar (hindi:  िबहार, urdu: بہار, bɪˈɦaːr ) er en delstat nordøst i India. I nord grenser Bihar mot Nepal. I øst grenser delstaten mot Vest-Bengal og i vest mot Uttar Pradesh. Fra 15. november 2000 ble den sydlige delen av Bihar utskilt som egen delstat under navnet Jharkhand med Ranchi som delstatshovedstad. En av grunnene for delingen var et massivt krav blant adivasiene (kasteløse stammefolk) som utgjorde en majoritet av befolkningen i de sydlige egnene av den tidligere delstaten. Blant disse stammefolkene er santalene i stort flertall. 
Bihar ligger omkring elva Ganges og består av fruktbart sletteland med risdyrking. Delstaten mistet store mineralrikdommer ved utskillelsen av Jharkhand. Buddha bodde i Bihar. Fra 1850-årene har staten vært sentrum for indisk nasjonalisme.
Hovedstad er Patna.


== Referanser ==


== Eksterne lenker ==
Offisielt nettsted 
Offisielt nettsted 
(en) Bihar – kategori av bilder, video eller lyd på Commons
Knut Holmgersson Lange

Knut Holmgersson Lange (død 1234) var konge av Sverige fra 1229. Han var trolig identisk med en mann ved navn Knut Holmgersson som ble omtalt på midten av 1220-tallet og som således var beslektet med Eriksætten, skjønt han selv ikke regnes til den og heller ikke til Sverkerætten.Knut Holmgersson var sønn av Holmger Filipsson, sønnesønn av Filip den hellige og sønnesønn til Erik den hellige. Knut kalles for Knut Lange av Sko, og medvirket til grunnleggingen av Sko kloster i Uppland hvor han selv ble begravd.
Knut Lange var gift med Helene Pedersdatter Strange (ca. 1200–1255), datter av den danske ridderen Peder Strangesen. Hans enke Helena (eller Elin) ble senere gift med en Filip Laurensson som på morssiden nedstammet fra Folkungaætten.
Knut Holmgersson var medlem av det råd som mellom 1222–1229 styrte Sverige på vegne av og istedenfor den umyndige kongen Erik den lespete og halte. Etter et opprør grep Knut den svenske kronen etter seieren i slaget ved Olustra i 1229. Han holdt fast om kongemakten til sin død i 1234.


== Barn ==
Holmger Knutsson, død 1248 (drept av kong Erik den lespete og halte (eller av Birger Jarl) etter et opprør som munnet i slaget vid Sparrsätra år 1247)
Filip Knutsson, død 1251 (drept)


== Referanser ==
Bengal

Bengal (bengalsk: Bangala) er en region nordøst på det indiske subkontinentet. Området er i dag delt mellom den indiske delstaten Vest-Bengal og Bangladesh.
Bengal er blant verdens mest grøderike jordbruksområder, og en stor del av befolkningen er landsbyboere som lever av landbruksprodukter som de produserer på jordene sine. Storbyene Dhaka og Kolkata (Calcutta) ligger også i Bengal. Mesteparten av regionen ligger svært lavt, og domineres av elvene Ganges og Brahmaputra samt Gangesdeltaet.
Hele Bengal var opprinnelig en provins i Britisk India frem til avkoloniseringen i 1947, hvorpå det i henhold til Mountbatten-planen ble delt i det indiske, hindudominerte Vest-Bengal og det dengang pakistanske, hovedsakelig muslimske Øst-Bengal. Med indisk påtrykk frigjorde Øst-Bengal seg fra Pakistan i 1971 og ble en selvstendig stat under navnet Bangladesh. Bangladesh og Vest-Bengal deler imidlertid språk, kultur, alfabet og en rik litteratur. 


== Se også ==
Bengalbukta
Bengalske sanger
Jharkhand

Jharkhand (hindi: झारखंड) er en delstat i det østlige India. Den ble fra 15. november 2000 skilt ut fra Bihar som den grenser mot i nord. I øst grenser den mot Vest-Bengal, i syd mot Orissa, i vest mot Chhattisgarh og  Uttar Pradesh. Hovedstad er Ranchi. Noen andre større byer i delstaten er  Bokaro, Dhanbad, Jamshedpur og Dumka. Området er også kjent som Vananchal.
Det meste av delstaten ligger på Chota Nagpur-høysletta hvor elvene Koel, Damodar, Brahmani, Kharkai og Subarnarekha har deres utspring. Jharkhand består for det meste av skog, der elefanter og tigre har sitt naturlige hjem. Det er forekomster av kull og jernmalm som utnyttes av industrisentre som Jamshedpur og Ranchi.
Jharkhand er et kjerneområde for urbefolkninger, der særlig santalene utgjør en stor befolkningsgruppe. Gjennom Santalmisjon har de skandinaviske land i tillegg til Storbritannia og USA lagt ned et omfattende bistandsarbeid siden 1867. Det første alfabetet på santali ble forfattet av gjøvikenseren Paul Olaf Bodding. 
Jharkhand er hjemsted for et stort antall språk i tre store språkfamilier; sadri, hindi, urdu og bengali utgjør de indoariske språk, og korku, santali, mundari, bhumij, paharia og ho utgjør munda-språkene. I tillegg brukes de dravidiske språk, som er representert av korwa, oraon og sauria paharia.


== Referanser ==


== Eksterne lenker ==
Offisielt nettsted 
(en) Jharkhand – kategori av bilder, video eller lyd på Commons
Munsöætten

Munsöætten er den første ætten eller slekten som styrte Sverige (eller deler av Sverige) som konger. I en del historisk litteratur kalles denne kongsslekten for fiktiv eller oppdiktet. Slektens historisk ekthet er derfor omdiskutert, og den er vanskelig å stadfeste da de historiske kildene er enten sparsomme eller fraværende.
Tradisjonelt er Munsöætten den kongeslekt som avløste de gamle sagnkongene fra Skjoldungene og Ynglingeætten i Sverige. De fleste av disse kongene er ikke historiske, men mytiske av samme årsak som nevnt overfor. 
Som stamfar til Munsöætten regnes Bjørn Jernside, som man antar ligger begravd i Bjørnshaugen på Munsö (derav navnet).
Til dels mytisk slektstre i henhold til de informasjoner som kan leses fra den islandske Hervors saga:

Det finnes ytterligere konger som nevnes i andre kilder. Ettersom det var skikk og bruk hos sveaerne at kongene skulle velges, er det ikke merkelig at det stadig var flere konger samtidig som gjorde hevd på å være konge av Sveariket. Trolig er det også et antall konger som styrte sammen som medregenter. Kildene angir Bjørn på Håga og Anund Uppsale styrte sammen. Det gjorde også Olof Bjørnsson og Erik Seiersæl. Dessuten skal Erik Seiersæl ha blitt tvunget til å foreslå sin ufødte sønn Olof Skötkonung som medregent for at ikke Styrbjørn Sterke skulle bli det. Den enkleste forklaringen (utover det som ikke er riktig eller feil informasjon) er vel at skikken med samkonger og medregenter pågikk, og at kildene ikke brydde seg om å forklare detaljene om dette. Kongene i parentes er de konger som ikke nevnes i Hervars saga, men som nevnes i andre kilder:

Randver
Sigurd Ring
Björn Jernside
Erik Bjørnsson kanskje samkonge med Refil (tidig på 800-tallet)
Erik Refilsson (tidigst 800-tallet)
Anund Uppsale (tidigst 800-tallet)
Bjørn på Håga (ca. 829-ca 831)
(Olof den første, midten av 800-tallet)
Erik Anundsson (Erik Emundsson eller Erik Väderhatt?, sent på 800-tallet)
(Ring, ca. 910- ca. 940)
(Erik Ringsson, ca. 940- ca. 950)
(Emund Eriksson, midten av 900-tallet)
Bjørn Eriksson (andre halvparten av 900-tallet)
Olof Bjørnsson (andre halvparten av 900-tallet)
970- 995 : Erik Seiersæl
995-1022 : Olof Skötkonung
1022–1050 : Anund Jakob
1050–1060 : Emund den gamle
Kirkebakken (Vestfold)

Kirkebakken er et område like ved Oslofjorden sør for Horten i Vestfold og øst for Skoppum. På Kirkebakken ligger Borre kirke, Borrestranden, Midgard historisk senter og Borrehaugene med gamle gravplasser fra vikingtiden. Kirkebakken var også kommunesentrum i gamle Borre kommune som nå er slått sammen med Horten.
Borrestranden

Borrestranden ligger på Kirkebakken sør for Horten by ved Borrehaugene i Borre Nasjonalpark i Vestfold kommune.
Greg Page

Greg Page (født 25. oktober 1958 i Louisville, Kentucky, USA, død 27. april 2009) var en amerikansk tungvektsbokser. Han var WBA-verdensmester 1984–85. 
Han ble verdensmester 1. desember 1984 gjennom å beseire tittelinnehaveren Gerrie Coetzee på knockout i runde åtte. Hans tid som mester ble kort. Allerede 29. april 1985 tapte han tittelen til Tony Tubbs.
Page bokset 76 kamper som profesjonell. Han vant 58, hvorav 48 på knockout, tapte 17 og 1 endte uavgjort.
I 2001 bokset Page sin siste kamp. I Erlanger, Kentucky (nær Cincinnati, Ohio) møtte Page bokseren Dale Crowe. Page ble beseiret i tiende runde og kom seg aldri opp igjen. Page hadde pådratt seg en hodeskade. 
Mandag 27. april 2009 døde han av senskadene fra denne kampen.


== Referanser ==


== Eksterne lenker ==
(en) Greg Page – BoxRec
Tony Tubbs

Tony Tubbs (født 15. februar 1958 i Cincinnati, Ohio, USA) er en amerikansk bokser. Han var WBA-verdensmester noen måneder i 1985–86.
Han ble verdensmester 29. april 1985 da han beseiret Greg Page. Han tapte tittelen allerede 17. januar 1986 til Tim Witherspoon. Tubbs har bokset 58 kamper som profesjonell. Han har vunnet 46, hvorav 25 på knockout, og tapt 10.


== Referanser ==


== Eksterne lenker ==
(en) Tony Tubbs – BoxRec